laion/Wikipedia-Exotic huggingface dataset:
חישול

חישול הוא פעולת עיצוב מתכת על ידי לחיצה או כבישה. תכונת החשילות נקבעת בהתאם לאפשרות ללחוץ את החומר מבלי שיסדק. תהליך החישול הוא תהליך עיבוד שבו מעצבים את צורת חומר הגלם באמצעות כוחות לחיצה או מכות לזרימה בכיוונים רצויים. תהליך החישול נעשה בדרך כלל בחום, אך מתבצע גם בקור (טמפרטורת החדר) כאשר קיימת פלסטיות טובה של המתכת. חימום החומר מוריד את גבול הכניעה של המתכת, מה שמאפשר את עיצובו על ידי הפעלת כוחות לחיצה קטנים. החישול הוא אחד מתהליכי עיבוד המתכת העתיקים ביותר. נהוג להגדיר שני סוגי חישולים: חישול חופשי, שבו החומר זורם באופן חופשי. חישול בְּטבע, שבו החומר זורם בתוך טבע (תבנית) פתוח או סגור. בחישול חופשי החומר זורם באופן חופשי ויכול להתפשט לכל כיוון. בדרך כלל החומר זורם בניצב לכוח הלחיצה. בחישול חופשי אין שליטה למעשה על כיווני הזרימה וכאשר רוצים לשלוט עליהם יש להשתמש בטבע כלשהו. בחישול בטבע זרימת החומר מוגבלת. עיצוב הצורה נעשה בתוך חלל של כלי בעל צורה מוגדרת הנקרא טבע. חישול בטבע מתחלק ל-2 סוגים שונים: חישול בטבע פתוח - נעשה בטבע שבו חלל צורתי המתאים לגאומטרית החלק. בעת סגירת חלקי הטבע זורמים עודפי החומר לתוך תעלות מיוחדות. התפוקה בתהליך זה גדולה בהרבה מהתפוקה בחישול חופשי ומובטח בה קבלת צורה ודיוק מידות המוצר. עם זאת, מחיר הטבע גבוה משום שהוא עשוי מפלדת כלים איכותית ועיבודו יקר ומסובך. חישול בטבע סגור - נעשה בטבע ללא תעלות לקליטת עודף חומר. בתהליך זה מתמלא הטבע באופן מושלם יותר. בתהליך זה מיוצרים מטבעות. יציקה ריתוך נפח לחצנות מתכת חיסום יצחק פלוריה, חומרים, תכונותיהם ושימושיהם - שלב א', מאה - משרד העבודה והרווחה, 1985. חישול, באתר אנציקלופדיה בריטניקה (באנגלית) ערך זה הוא קצרמר בנושא הנדסה. אתם מוזמנים לתרום לוויקיפדיה ולהרחיב אותו.
ליטל

האם התכוונתם ל... אזורים ואתרים ליטל איטלי – איטליה הקטנה, שכונה באזור מנהטן התחתית שבניו יורק ליטל ביגהורן – יובל של נהר ביגהורן ליטל בן – בן הקטן, מגדל שעון זעיר בלונדון ליטל רוק – בירת ארקנסו שבארצות הברית פפא ליטל – פפא הקטן, אי באיי שטלנד שבסקוטלנד היסטוריה ופוליטיקה ליטל בוי – ילד קטן, הפצצה הגרעינית שהוטלה על הירושימה במלחמת העולם השנייה מלקולם ליטל – מלקולם אקס, מנהיג אפרו־אמריקני שנאבק למען שוויון זכויות לשחורים משבר ליטל רוק – משבר שהתרחש בארצות הברית על רקע האינטגרציה בין שחורים ללבנים במערכת החינוך קרב ליטל ביגהורן – קרב מפורסם, חלק ממערכת בלק הילס תרבות ג'ונתן ליטל – סופר אמריקני־צרפתי, מחבר נוטות החסד ליטל מילטון – זמר וגיטריסט בלוז אמריקני Little Fighter 2 – משחק מחשב ליטל ריצ'רד – ריצ'רד הקטן, זמר ופזמונאי, מחלוצי הרוק אנד רול צ'יקן ליטל – סרט מצויר לכל המשפחה מבית היוצר של חברת דיסני נטשה ליטל – שחקנית אנגלייה אחר חוק ליטל – חוק יסודי בתורת התורים הסטטיסטית אישים ששמם הפרטי הוא ליטל ליאל טל (פירושונים)
טינקרבל (פירושונים)

האם התכוונתם ל... טינקר בל – דמות בדיונית המופיעה בספרו של ג'יימס מתיו ברי - "פיטר פן" טינקרבל (סדרת סרטים) – סדרת סרטים בהנפשה ממוחשבת שמבוססת על זיכיון "פיות דיסני" שבבעלות חברת וולט דיסני טינקרבל (סרט) – הסרט הראשון בסדרה משנת 2008 טינקרבל והאוצר האבוד – הסרט השני בסדרה משנת 2009 טינקרבל והסוד הקסום – הסרט השלישי בסדרה משנת 2010 טינקרבל וסוד הכנפיים – הסרט הרביעי בסדרה משנת 2012 טינקרבל ופיית הפיראטים – הסרט החמישי בסדרה משנת 2014 טינקרבל ואגדת לעולם לא – הסרט השישי בסדרה משנת 2014 טינקרבל: תחרות אפייה – סרט קצר משנת 2013 השייך לסדרת הסרטים טינקרבל (שחקנית) – שם הבמה של רוית רוזן, שחקנית ישראלית זוכת פרס אופיר
פיטר פן (פירושונים)

האם התכוונתם ל... פיטר וונדי – מחזה וספר ילדים מאת ג'יימס מתיו ברי בו הגיבור הראשי הוא הדמות פיטר פן. פיטר פן – גיבור המחזה והספר של הסופר והמחזאי ג'יימס מתיו ברי – ילד המסרב לגדול ולהתבגר, המסוגל לעוף. פיטר פן (סרט, 1953) – סרט הנפשה משנת 1953 של חברת וולט דיסני המבוסס על המחזה. פיטר פן 2 – סרט המשך משנת 2002. פיטר פן (אנימה) – סדרת אנימה יפנית ששודרה במקור בשנת 1981. פיטר פן (סרט, 2003) – סרט לייב אקשן משנת 2003 המבוסס על המחזה. מעופו של פיטר פן – אטרקציה מסוג מתקן אפל בפארקי האטרקציות של דיסני. פן (סרט, 2015) – סרט פעולה בדיוני משנת 2015 המספר את סיפורו של פיטר פן לפני הספר.
יציקה

יציקה היא תהליך ייצור שבו מוזגים חומר גלם מותך, כגון מתכת או פלסטיק, לתוך תבנית בעלת צורה רצויה, שבה הוא מתמצק ומקבל את צורת חלל התבנית. כשהחומר מתמצק מוציאים אותו על ידי הסרת התבנית או שבירתה. חומרי היציקה הם בדרך כלל מתכות, זכוכית, או חומרים שמתקשים כתוצאה מערבוב של שני רכיבים או יותר יחד כדוגמת סוגי פלסטיק, בטון וטיח. תהליך היציקה משמש לרוב ליצירת צורות מורכבות שקשה לייצר אותן בשיטות אחרות כגון עיבוד שבבי או פיסול. תהליך היציקה הוא תהליך קדום שקיים מעל ל-6,000 שנים. היציקה הידועה העתיקה ביותר ששרדה היא צפרדע מנחושת אשר נוצרה בשנת 3200 לפנה"ס. יציקת מתכת היא אחת מתהליכי היציקה הנפוצים ביותר. כשמדובר בכמויות גדולות שיטה זו היא הזולה ביותר. טיח וחומרים כימיים אחרים כגון בטון ופולימרים אפשר ליצוק בכמה סוגי תבניות כגון תבניות חד פעמיות לייצור חלקים ספציפיים (תבניות אלו יכולות להיות עשויות מחומרים רכים כגון גומי שנתמך על ידי תבנית קשיחה חיצונית) ובנוסף אפשר ליצוק לתוך תבניות רב-פעמיות לייצור המוני כמצוין לעיל. כאשר יוצקים טיח או בטון אפשר ליצור צורות שונות על התבנית עצמה ואף צבעים ומרקמים ייחודיים. דוגמאות לשימושים אלו אפשר לראות בטיח אשר המראה החיצוני שלו הוא כשל אבן טבעית, ותחריטים מסוימים על קירות בניינים. כאשר יוצקים בטון אפשר אפילו ליצור פסלים, מזרקות, ספסלים לשימוש חיצוני וכו'. לפני ביצוע היציקה עושים סימולציה של התוצאה שבה מחשבים את איכות התוצר, החוזק שלו ותכונות מכניות נוספות. הסימולציה יכולה לתת תמונה מדויקת של תכונות התוצר וע"כ אפשר לתכנן מראש תכנות ספציפיות של הרכיב ע"פ השימוש הצפוי בו. היתרון המובהק של הסימולציה הוא בחיסכון בחומר, אנרגיה ושימוש מיותר במכונות הייצור. שימוש בתהליך הסימולציה התחיל בתחילת שנות השבעים באוניברסיטאות באירופה ובארצות הברית. במהלך חמישים השנים האחרונות התהליך התקדם מאוד הודות לשימוש בתוכנות מחשב מיוחדות כגון מגמה ("MAGMA") ואוטוקאסט ("AutoCAST") הנותנות זווית ראייה חדשה למהנדסים לתהליך הפנימי בתוך התבניות. מדיה וקבצים בנושא יציקה בוויקישיתוף
סוניק

האם התכוונתם ל... מוזיקה סוניק יות' – להקת רוק אלטרנטיבי אמריקאית שהוקמה כלהקת אינדי רוק בשנת 1981 בניו יורק The Sonics – להקת גראז' רוק אמריקנית סוניק (זמרת) – זמרת בריטית משחקי וידאו סוניק הקיפוד – זיכיון משחקי וידאו פופולרי מבית חברת סגה היפנית סוניק הקיפוד (משחק וידאו, 1991) – המשחק המקורי בסדרת משחקי סוניק הקיפוד סוניק הקיפוד 2 – המשחק השני בסדרת משחקי סוניק הקיפוד סוניק הקיפוד 3 – המשחק השלישי בסדרת משחקי סוניק הקיפוד סוניק ונאקלס – המשך ישיר למשחק השלישי בסדרת משחקי סוניק הקיפוד Sonic 3D Blast – משחק וידאו בסדרת משחקי סוניק הקיפוד שהושק במקור ב-1996 Sonic R – משחק וידאו בסדרת משחקי סוניק הקיפוד שהושק במקור ב-1997 Sonic Adventure – משחק וידאו בסדרת משחקי סוניק הקיפוד שהושק במקור ב-1999 Sonic Adventure 2 – משחק וידאו שהושק ב-2001, ומהווה המשך ל-Sonic Adventure סוניק הירוס – משחק וידאו בסדרת משחקי סוניק הקיפוד שהושק במקור ב-2003 סוניק הקיפוד (משחק וידאו, 2006) – משחק וידאו שהושק ביום השנה ה-15 לצאת המשחק המקורי של סדרת משחקי סוניק הקיפוד Sonic Riders – משחק וידאו בסדרת משחקי סוניק הקיפוד שהושק במקור ב-2006 Sonic Unleashed – משחק וידאו בסדרת משחקי סוניק הקיפוד שהושק במקור ב-2008 Sonic the Hedgehog 4 – משחק וידאו בסדרת משחקי סוניק הקיפוד שהושק במקור ב-2010 Sonic & Sega All-Stars Racing – משחק וידאו בסדרת משחקי סוניק הקיפוד שהושק במקור ב-2010 Sonic Generations – משחק וידאו בסדרת משחקי סוניק הקיפוד שהושק במקור ב-2011 Sonic Lost World – משחק וידאו בסדרת משחקי סוניק הקיפוד שהושק במקור ב-2013 Sonic Runners - משחק וידאו בסדרת משחקי סוניק הקיפוד שהושק במקור ב-2015 Sonic Mania – משחק וידאו בסדרת משחקי סוניק הקיפוד שהושק במקור ב-2017 Sonic Forces – משחק וידאו בסדרת משחקי סוניק הקיפוד שהושק במקור ב-2017 Sonic Frontiers – משחק וידאו בסדרת משחקי סוניק הקיפוד שהושק במקור ב-2022 טלוויזיה סוניק הקיפוד (סדרת טלוויזיה) – סדרת אנימציה המבוססת במקור על סדרת משחקי "סוניק הקיפוד" ששודרה במקור בארצות הברית בסינדיקציה בין השנים 1993 עד 1996 סוניק X – סדרת אנימה המבוססת במקור על סדרת משחקי "סוניק הקיפוד" ששודרה במקור ביפן בין השנים 2003 עד 2006 קומיקס סוניק הקיפוד (IDW Publishing) – הקומיקס של סוניק הקיפוד על ידי חברת IDW Publishing סוניק הקיפוד (ארצ'י קומיקס) – הקומיקס של סוניק הקיפוד על ידי חברת ארצ'י קומיקס שונות Sonic hedgehog – חלבון הקרוי על שם סוניק הקיפוד סיאטל סופרסוניקס (הידועה גם בכינוי "סוניקס") – קבוצת כדורסל ששיחקה ב-NBA בין השנים 1967 עד 2008 קבוצת סוניק – חברת פיתוח משחקי וידאו יפנית סוניק - הסרט – סרט לייב אקשן משנת 2020 המבוסס על סדרת המשחקים "סוניק הקיפוד". סוניק - הסרט 2 – סרט לייב אקשן משנת 2022 המבוסס על סדרת המשחקים "סוניק הקיפוד". סוניק - הסרט 3 – סרט לייב אקשן העתיד לצאת בסוף 2024 המבוסס על סדרת המשחקים "סוניק הקיפוד". סוניק הקיפוד (דמות) – הדמות הראשית בסדרת משחקי "סוניק הקיפוד".
לודוויקו מאנין

לודוויקו מאנין (באיטלקית: Ludovico Manin;‏ 14 במאי 1725 - 24 באוקטובר 1802) היה הדוכס ה-120 של ונציה, ואחרון דוכסי לה סרניסימה. מאנין כיהן כדוג'ה מאז בחירתו ב-9 במרץ 1789 ועד כיבוש העיר על ידי נפוליאון בונפרטה בשנת 1797. מאנין נולד ב-14 במאי 1725, בעיר ונציה, והיה הבכור מבין חמשת ילדיהם של לודוויקו אלוויזה ומריה באסאדונה. מאנין למד באוניברסיטת בולוניה ולאחר תום לימודיו נשא לאישה את אליזבטה גרימאני, בת למשפחת אצולה עשירה, וקיבל נדוניה של 45,000 דוקטים. מאנין נבחר לדוג'ה ב-9 במרץ 1789, כחודש לפני המהפכה הצרפתית. לאחר בחירתו נערך הפסטיבל המסורתי, בו, כנהוג, זרק כ-458,000 מטבעות לתושבי העיר (רבע מהם שולמו מקופת הרפובליקה, והיתרה מכיסו). מאנין הזניח את צי הסוחר הוונציאני, ובשנת 1792 נותרו בוונציה 302 ספינות סוחר בלבד. כאשר נפוליאון בונפרטה פלש לאיטליה, ונציה וג'נובה לא הצטרפו לברית הערים האיטלקיות שהתנגדה לנפוליאון בשנת 1795, ושתי הערים נותרו נייטרליות. ב-15 באפריל 1797 נתן ז'אן-אנדוך ג'ונו אולטימטום לעיר להיכנע לנפוליאון. העיר ונציה סירבה מבלי לדעת שקיים נספח סודי להסכם לובן בו הבטיח נפוליאון שוונציה, דלמטיה ואיסטריה יועברו לשליטת בית הבסבורג. ב-25 באפריל 1797 נחת הצי הצרפתי בחופי הלידו. הוונציאנים תקפו בתותחיהם את הצי, ואף הטביעו את אחת הספינות, אולם הצי הוונציאני אשר כלל באותה עת 4 ספינות מלחמה ו-7 ספינות משמר לא יכול היה לעמוד בפני הצי הצרפתי. הדוכס נכנע ב-12 במאי 1797, ועזב את ארמון הדוג'ה יומיים לאחר מכן. ב-16 במאי 1797 נכנסו החיילים הצרפתיים לכיכר סן מרקו, והסכם הכניעה נחתם, במסגרתו הסכימה ונציה לשלטון צרפת, וזו מיד העבירה אותה לאוסטרים כפי שהוסכם. מאנין שב להתגורר בפאלאצו פזארו עד פטירתו ב-24 באוקטובר 1802. מאנין נקבר בכנסיית סנטה מריה די נצרת. מדיה וקבצים בנושא לודוויקו מאנין בוויקישיתוף
B-2 ספיריט

B-2 ספיריט (באנגלית: B-2 Spirit) הוא מפציץ חמקן, מתוצרת חברת נורת'רופ האמריקאית. המטוס תוכנן במטרה להפציץ בעומק שטח האויב מבלי להתגלות על ידי מערכות מכ"ם, וצורתו המיוחדת נועדה לשרת מטרה זו. בנוסף, הוא מצויד במיטב מערכות הטכנולוגיה החמקנית המתקדמת של ארצות הברית. המטוס טס לראשונה ב-17 ביולי 1989. זהו המטוס היקר ביותר שיוצר אי פעם. עלות הייצור הכוללת עמדה על 44.75 מיליארד דולר עד 2004. המחיר למטוס בודד בשנת 1997 היה 737 מיליון דולר, אך העלות הממוצעת למטוס ביחס לעלות הפרויקט כולו האמירה ל-929 מיליון דולר. המפציץ מותאם לשאת חימוש מגוון: פצצות JDAM, פצצות ברזל, טילי שיוט ונשק גרעיני. במהלך העשור השלישי של המאה ה-21 הוא יוחלף בהדרגה על ידי Northrop Grumman B-21 Raider. בתקופה שלאחר מלחמת העולם השנייה, יוצרו בארצות הברית שני מטוסי ניסוי בתצורת "כנף מעופפת" – הנורת'רופ YB-35 והנורת'רופ YB-49. לדגם הראשון היו שמונה מנועי בוכנה, והדגם השני כבר השתמש במנועי סילון. המטוסים מעולם לא הגיעו לכשירות מבצעית או לייצור סדרתי, מפני שמנועי הסילון שנכנסו לשימוש באותו זמן הפכו את מנועי הבוכנה למיושנים, ואילו שני אבות הטיפוס של הדגם הסילוני התרסקו. עם זאת, בטיסות הניסוי שנערכו הסתבר שהמכ"ם אינו מצליח לגלות את אבות הטיפוס על אף שטסו מעליו. כעבור יותר מ-30 שנה השתמשו מתכנני ה-B-2 ברעיון הכנף המעופפת על-מנת להפוך את המטוס לחמקן. המטוס פותח כמיזם שחור במשך שנים רבות בסודיות רבה. בגלל מחירו הגבוה יוצרו רק 21 יחידות ולא 165 כפי שתוכנן במקור. למטוסים השונים הוענקו שמות לפי שמות מדינות בארצות הברית בשילוב כינוי הדגם ("ספיריט"), כגון "Spirit of Hawaii" או "Spirit of South Carolina". בימינו משרתים בחיל האוויר האמריקאי 20 מטוסי B-2 "ספיריט" לאחר שמטוס אחד ("Spirit of Kansas") התרסק בשנת 2008. מטוס אחר ("Spirit of Washington") נפגע משריפה וניזוק באורח קשה בשנת 2010, אך שוקם. מטוסי B-2 השתתפו בהפצצות על עיראק (מלחמת המפרץ, מלחמת עיראק), בוסניה (שנות ה-90), סרביה (בזמן מלחמת קוסובו, 1999) ואפגניסטן (מלחמת אפגניסטן), וכן במלחמת האזרחים בלוב (2011). המטוס ספג ביקורת מצד אישי ציבור וחברי קונגרס אמריקאיים, הואיל ולמרות מחירו הגבוה באופן חריג, עדיין קיימים בו ליקויי תכנון. לדוגמה, את המטוס מצפה שכבה של חומר סופג מכ"ם מיוחד שמטרתו להקטין את חתימת המכ"ם של המטוס. עם זאת, לאחר הייצור התברר כי חומר זה אינו עמיד לאורך זמן במים, ולכן, לאחר כל משימה של המטוס בה יורד גשם יש להעבירו טיפול מיוחד וארוך על-מנת לחדש את שכבת הצבע. בנוסף, כל שריטה בגוף המטוס מחייבת טיפול מיוחד, מאחר שהיא מגדילה את חתימת המכ"ם של המטוס. מדיה וקבצים בנושא B-2 ספיריט בוויקישיתוף רוח קטלנית, באתר חיל האוויר הישראלי, 31 באוקטובר 2017 B-2 ספיריט, באתר אנציקלופדיה בריטניקה (באנגלית) סרט תיעודי על B-2 ספיריט, סרטון באתר יוטיוב, 28 בינורק 2009 (באנגלית) חמקנות - איך זה עובד? (B-2 ספיריט), סרטון באתר יוטיוב, 24 במאי 2016 (באנגלית) בתוך B-2 ספיריט, סרטון אנימציה באתר יוטיוב, 17 באוקטובר 2021(באנגלית)
רוי פטריסיו

רוי פדרו דוס סנטוס פטריסיו (בפורטוגזית: Rui Pedro dos Santos Patrício; נולד ב-15 בפברואר 1988) הוא כדורגלן פורטוגזי המשחק באטאלנטה ובנבחרת פורטוגל בעמדת השוער. נולד בפרגזיה מאראזס שבעיר לייריה בפורטוגל. בצעירותו שיחק פטריסיו בעמדת החלוץ. בגיל 14 סקאוט ששלחה ספורטינג ליסבון התרשם ממנו כשוער ופטריסיו עבר לקבוצת הנוער של ספורטינג. את הופעת הבכורה שלו בליגה הפורטוגזית הוא ערך במחזור ה-10 במשחק מול מאריטימו כאשר עלה כמחליף במקום השוער הראשון ריקרדו 15 דקות לסיום. קבוצתו ניצחה במשחק בתוצאה 0–1. בשנת 2007 עזב ריקרדו, השוער הראשון, את ספורטינג לבטיס, וספורטינג החתימה את השוער הסרבי ולדימיר סטויקוביץ' ופטריסיו הפל לשוער השני. ב-27 בנובמבר 2007 ביצע את הופעת הבכורה שלו באירופה בהפסד 1–2 למנצ'סטר יונייטד בליגת האלופות. בקיץ 2008 קיבל הצעה מקבוצת מילאן האיטלקית, אך סירב. במוקדמות ליגת האלופות לעונת 10–2009 במשחק מול טוונטה אנסחדה שנערך בפורטוגל, בדקה ה-94 במצב של 0–1 לטוונטה, קיבלה ספורטינג כדור קרן, פטריסיו הצטרף להתקפה וכבש. ב-12 בדצמבר 2012 זכה בפעם השנייה ברציפות בפרס כדורגלן השנה של ספורטינג. ב-18 ביוני 2018 הצטרף למועדון וולברהמפטון וונדררס מליגת הפרמייר ליג וחתם על חוזה ל-4 שנים. ב-13 ביולי 2021, פטריסיו חתם ברומא מהסרייה א'. משחק הבכורה שלו במדי הזאבים התקיים ב-19 באוגוסט תחת המאמן ז'וזה מוריניו, שהסתיים בניצחון חוץ 1–2 על טרבזונספור במסגרת המשחק הראשון בשלב הפלייאוף של הקונפרנס ליג. הופעת הבכורה שלו בסרייה א' הגיעה שלושה ימים לאחר מכן במסגרת הניצחון הביתי 1–3 על פיורנטינה. ב-27 באוגוסט 2024 חתם פטריסיו באטאלנטה. ב-2007 זומן לראשונה לסגל הנבחרת הצעירה של פורטוגל. ב-29 בינואר 2008 קיבל זימון ראשון לסגל הנבחרת הבוגרת למשחק מול איטליה בציריך, אך לא שותף במשחק. גם במשחקי יורו 2008 נשאר על הספסל בכל המשחקים. את משחק הבכורה שלו בנבחרת הבוגרת ערך במשחק ידידות מול ספרד ב-17 בנובמבר 2010. ביורו 2012 היה השוער הראשון והגיע עם הנבחרת לחצי הגמר. במונדיאל 2014 פתח בהרכב במשחק הראשון, אך נפצע ולא שותף במשחקים הבאים. הנבחרת לא העפילה משלב הבתים. ביורו 2016 שיחק בכל משחקי הנבחרת והיה שותף לזכייתה בטורניר, לראשונה בתולדותיה. נכלל בסגל נבחרת פורטוגל לטורניר מונדיאל 2022. נכלל בסגל נבחרת פורטוגל לטורניר יורו 2024. רומא הקונפרנס ליג (1): 2021/22 נבחרת העונה של הקונפרנס ליג (1): 2021/22 מדיה וקבצים בנושא רוי פטריסיו בוויקישיתוף רוי פטריסיו, ברשת החברתית אקס (טוויטר) רוי פטריסיו, באתר Transfermarkt רוי פטריסיו, באתר Soccerway רוי פטריסיו, באתר BDFutbol רוי פטריסיו, באתר WorldFootball.net רוי פטריסיו, באתר National Football Teams רוי פטריסיו, באתר FootballDatabase.eu רוי פטריסיו משלים את מעברו לרומא רשמית: רוי פטריסיו חתם באטאלנטה, באתר Ballerz | פלטפורמת הכדורגל של ישראל, ‏2024-08-27 A lista de convocados de Portugal para o Mundial 2022 באתר MaiseFutbol, ‏ 10 בנובמבר 2022 (בפורטוגזית) Convocados para o Euro 2024 באתר הרשמי של פדרציית הכדורגל הפורטוגלית, 21 במאי 2024 (בפורטוגזית) נבחרת העונה בקונפרנס ליג 2021/22
סטבאן יובטיץ'

סטבאן יובטיץ' (בסרבית: Stevan Jovetić; נולד ב-2 בנובמבר 1989 בטיטוגרד) הוא כדורגלן מונטנגרי, המשחק בעמדות החלוץ והקיצוני בנבחרת מונטנגרו. יובטיץ' החל לשחק כדורגל כשהיה בן 11 במועדון המונטנגרי מלדוסט פודגוריצה, וב-2003 עבר למחלקת הנוער של המועדון הסרבי פרטיזן בלגרד. באפריל 2006, בגיל 16 בלבד, ערך יובטיץ' את הופעת הבכורה שלו בקבוצה הבוגרת של פרטיזן, במשחק מול FK ווז'דובאק. בעונת 2007/2008 עשה יובטיץ' את התקדמותו הגדולה. בפתיחת העונה הוא כבש שלושער במשחק מוקדמות גביע אופ"א, ובמהלכה כבש 12 שערי ליגה שסייעו לקבוצתו לזכות באליפות סרביה. בינואר 2008 הוא החל לכהן כקפטן של פרטיזן בלגרד במקומו של אנטוניו רוקאבינה שעזב, על אף שהיה בן 18 בלבד. בעקבות יכולתו הטובה, התעניינו בשרותיו מספר קבוצות בכירות ברחבי אירופה. במאי 2008 חתם יובטיץ' בקבוצת פיורנטינה מהסרייה א'. בעונתו הראשונה בפיורנטינה הוא שיחק ב-29 משחקים, רובם כמחליף, וכבש שני שערים. בעונת 2009/2010 החל יובטיץ' להפוך לשחקן הרכב קבוע בפיורנטינה, ובפתיחת העונה כבש שער מול ספורטינג ליסבון שסייע לקבוצתו להעפיל לליגת האלופות. בשלב הבתים של המפעל הוא המשיך את הצטיינותו, עם צמד שערים בניצחון 0–2 על ליברפול האנגלית. ב-19 ביולי נמכר יובטיץ' למנצ'סטר סיטי מהפרמייר ליג תמורת 30 מיליון ליש"ט. בעונה הראשונה שלו בסיטי הוא הרבה להיפצע ושיחק רק 11 משחקים בפרמייר ליג וכבש 3 שערים, אך היה חלק מעונת האליפות של הסיטי שזכתה גם בגביע הליגה. ב-31 ביולי 2015 הושאל לאינטר מילאנו האיטלקית לעונה וחצי, עסקה שהפכה לרכישה בהמשך. ב-28 באוגוסט 2017 חתם יובטיץ' במונקו. ב-10 בינואר 2017 הושאל לסביליה הספרדית עד לסוף העונה. ב-29 באוגוסט 2017 חתם יובטיץ' לארבע שנים במונקו. ב-27 ביולי 2021 חתם יובטיץ' בהרטה ברלין בחוזה לשנתיים. ב-4 בספטמבר 2023 חתם יובטיץ’ באולימפיאקוס. יובטיץ' משחק בנבחרת מונטנגרו מאז שנת 2007, עת ערך את הופעת הבכורה שלו במשחק מול נבחרת הונגריה במרץ אותה שנה, הוא מדורג במקום הראשון בדירוג מלכי השערים של הנבחרת, במקביל, הוא מכהן כקפטן נבחרת מונטנגרו. מדיה וקבצים בנושא סטבאן יובטיץ' בוויקישיתוף אתר האינטרנט הרשמי של סטבאן יובטיץ' סטבאן יובטיץ', באתר Transfermarkt סטבאן יובטיץ', באתר Soccerway סטבאן יובטיץ', באתר BDFutbol סטבאן יובטיץ', באתר WorldFootball.net סטבאן יובטיץ', באתר National Football Teams סטבאן יובטיץ', באתר FootballDatabase.eu סטבאן יובטיץ', באתר ESPN דף השחקן באתר פיורנטינה פרופיל וסטטיסטיקות באתר Soccernet
ויליאם רמזי

סר ויליאם רמזי (באנגלית: William Ramsay‏; 2 באוקטובר 1852 – 23 ביולי 1916) היה כימאי בריטי. מוכר בעיקר עבור עבודתו בבידוד גזים מהאטמוספירה. חתן פרס נובל לכימיה לשנת 1904, "על גילוי היסודות הגזיים האינרטיים באוויר". רמזי נולד בגלאזגו שבסקוטלנד. הוא למד באוניברסיטת גלאזגו. הוא היה פרופסור לכימיה באוניברסיטת בריסטול מ-1880 עד 1887 ובאוניברסיטת לונדון מ-1887 עד 1913. בשנת 1895 היה הראשון לבודד את הגז הליום. הוא גילה גם את הגזים ארגון (יחד עם ג'ון ויליאם סטראט ריילי), ניאון קריפטון קסנון ורדון. היה נשיא האגודה הכימית בשנים 1907–1909. מדיה וקבצים בנושא ויליאם רמזי בוויקישיתוף ויליאם רמזי, באתר פרס נובל (באנגלית) ליהי גבור, היום לפני: המדען שגילה את היסודות הבררניים ביותר, במדור "היום לפני במדע" באתר של מכון דוידסון לחינוך מדעי, 23 ביולי 2016 ויליאם רמזי, באתר אנציקלופדיה בריטניקה (באנגלית) ויליאם רמזי, באתר "Find a Grave" (באנגלית) ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
ענח'

הענח' (מפתח החיים, או מפתח הנילוס) היה הירוגליף מצרי דמוי צלב שפירושו "חיי נצח". ההירוגליף מבוטא באותיות עי"ן נו"ן וחי"ת. אלילי מצרים מתוארים לרוב כשהם אוחזים בענח' בלולאתו, או אוחזים ענח' אחד בכל יד כשידיהם שלובות על חזם. מקורות הסמל לוטים בערפל, ואין תאוריה אחת המקובלת על הכל. תאוריות שונות מסבירות כי המדובר בסמלים של זכר ושל נקבה שאוחדו יחד, באבזם החגורה של איזיס או ברצועת הסנדל הכרוכה סביב הנעל, בחולייה מעמוד השדרה של פר, כסמל לשליטה, או כמטהו של האל סת המסמל את ראשו וזנבו. אחרים, במיוחד חוקרים מצריים, סבורים כי הסמל מסמל את הנילוס, כאשר הצורה האליפטית בראש הסמל מסמלת את הדלתא של הנילוס, המטה את הנהר עצמו, והזרועות הפונות ימינה ושמאלה את מצרים המאוחדת מסביבו. הענח' מופיע בציורים בקברים מצריים ובאמנות מצרית אחרת, לרוב בידיהם של אלים ואלות המייצגים את החיים שלאחר המוות, ומעניקים את מתנת החיים למומיה של האדם שמת. הענח' נלבש לעיתים כקמע, אם לבדו, או עם שני סימנים אחרים המסמנים כוח ובריאות. מראות ממתכת מלוטשת נוצרו לעיתים בצורת ענח', אם מסיבות מעשיות או כדי לסמל את המבט אל העולם שמעבר. הענח' נוצר לרוב מזהב, ייתכן שבשל זיהויו עם השמש. לפי דעת חוקרים רבים, השם "צפנת פענח", שנתן פרעה ליוסף, מכיל את היסוד ענח'. סמל הענח' נפוץ גם כתכשיט בתת-תרבות הגותית, מאחר שזו מרבה להתעסק במשמעות של חיים, מוות ואלמוות. בקומיקס "סאנדמן" מאת ניל גיימן מוות מתואר כנערה גותית עם סמל ענח' כסוף ענוד לצווארה. בסדרת הספרים "משפחת קיין והאלים המצריים" מאת ריק ריירדן, מסופר על בית החיים בשם "פר ענח'". בסדרת הטלוויזיה הישראלית "גאליס", בעונה החמישית, ישנו שימוש במפתח כדי להגיע אל מעיין הנשמות. בסדרת הנוער הקנדית "נביא החושך", סמל הענח' מופיע על חוברות הקומיקס ומשמש גם כסמל הכת הסודית הקשורה במעבר בין יקומים מקבילים בה חברים דויל, אומן וורן. סמל הענח' היה בשימוש גם על ידי הגיטריסט ויני וינסט מלהקת "קיס", אשר נהג להופיע תוך שהוא מאופר באיפור לבן ועליו סמל הענח'. בתקן יוניקוד מושג סמל הענח' (☥ ) באמצעות הקלדת U+2625 או U+132F9. ברשימת הסימנים של גרדינר מספרו S34. תות ענח' אמון אלגיז - סמל חיים רוני היסטורי בתרבות הגרמנית סמלה של ונוס - סמל הדומה לענח' מדיה וקבצים בנושא ענח' בוויקישיתוף ענח', באתר אנציקלופדיה בריטניקה (באנגלית) ענח', באתר אנציקלופדיית ההיסטוריה העולמית (באנגלית) אנציקלופדיה מקראית, הערך "צפנת פענח"
AS-332 סופר פומה

סופר פומה (AS332 Super Puma), הוא מסוק תובלה מתוצרת חברת יורוקופטר הצרפתית־גרמנית. המסוק נבנה במקור על ידי חברת איירוספסיאל הצרפתית כדגם משופר של מסוק הפומה, וטס לראשונה ב־13 בספטמבר 1978. המסוק נמכר לעשרות צבאות בכל העולם, בעיקר באירופה ובמזרח התיכון, ולכ־1,000 חברות אזרחיות. המפעילה האזרחית העיקרית של המסוק היא חברת התעופה הקנדית CHC, שמפעילה 48 מסוקי סופר פומה. מדיה וקבצים בנושא AS-332 סופר פומה בוויקישיתוף ערך זה הוא קצרמר בנושא מסוקים ובנושא כלי טיס צבאיים. אתם מוזמנים לתרום לוויקיפדיה ולהרחיב אותו.
שלום מנצורה

שלום (סאלם מלכם) מנצורה (1916 – 9 בנובמבר 2007) היה איש ציבור ישראלי, יו"ר התאחדות התימנים בישראל ומועמדה לכנסת, וראש מועצת ראש העין. מנצורה נולד בצנעא שבתימן ומנעוריו היה מעורה בפעילות ציבורית בקהילה היהודית ומקורב למשפחת האימאם. בשנת 1949 קיבל לידיו היתרי עלייה ליהדות תימן ועסק בעידוד עלייה למדינת ישראל. במחנה העולים בראש העין פעל להקמת מבני קבע ולהשארתם להתגורר במקום, על פני פיזורם במעברות בדרום הארץ. בשנת 1963 נבחר ליו"ר התאחדות התימנים בישראל. מנצורה כיהן כראש מועצת ראש העין מטעם התאחדות התימנים בישראל החל משנת 1960. בינואר 1962 הודח והוחלף בשלמה צפר. בעקבות הדחתו עבר מנצורה ארצות הברית שם שהה במשך כשנה וחצי. מנצורה שב לראשות המועצה ב־1965 וכיהן בתפקיד עד הדחתו על ידי קואליציה של אגודת ישראל והמערך באוקטובר 1970. במאי 1972 שב לראשות המועצה, כשכהונתו נמשכת עד יולי 1973 והחלפתו בשלמה צפר. בתקופתו נסללה מערכת הכבישים המקומית, הותקנה מערכת ביוב והוקמו מבני ציבור ותשתיות לתעשייה. בהיותו אדם דתי פעל רבות להקמת בתי כנסת ומקוואות ביישוב, רכש את שטח בית העלמין מכספו והשתדל במשרדי הממשלה לקבלת אישור לעריכת קבורה בלילות. שימש גם כיושב ראש המועצה הדתית בראש העין. בפעילותו בהתאחדות התימנים התמודד ברשימות ההתאחדות לכנסת. בשנת 1959 מוקם במקום השני ברשימת "סיעת התימנים" ובשנת 1988 התמודד בראשות רשימת "התאחדות התימנים בישראל". רשימות אלו לא עברו את אחוז החסימה. נפטר בכ"ח בחשוון ה'תשס"ח והלווייתו נערכה בראש העין. רחוב על שמו קיים בראש העין, ליד שוק ראש העין. שלום מנצורה באתר "ישראל נגלת" תעודה חתומה בידי מנצורה כראש מועצה חנוך בר־לביא, שלמה צפר נבחר כיו"ר המועצה המקומית בראש העין, חרות, 26 בינואר 1962 ישעיהו אביעם, ראש העין – בראש ההדחות, מעריב, 30 באפריל 1965 מרדכי אלקן, הסכם להדחת ראש מועצת ראש העין, מעריב, 5 באוקטובר 1970 מרדכי אלקן, בראש־העין "הדיחו" סגן שכבר התפטר לפני שנתיים, מעריב, 24 במאי 1972 מרדכי אלקן, "הפיכת חצר" בראש־העין, מעריב, 23 ביולי 1973
יצחקי

האם התכוונתם ל... אביגדור יצחקי – מנכ"ל משרד ראש הממשלה וחבר הכנסת ה-17 מטעם סיעת קדימה אברהם בן דוד יצחקי – הראשון לציון אברהם הכהן יצחקי – רבה הראשי של תוניס אורי יצחקי – כדורסלן ישראלי אייל יצחקי – השמאי הממשלתי הראשי אסף יצחקי – סטאנדאפיסט ישראלי אריה יצחקי – היסטוריון העוסק במלחמות ישראל בעת החדשה ברק יצחקי – כדורגלן ישראלי טל יצחקי – מנהלת האקדמיה לאמנויות המופע בישראל יאיר יצחקי – ניצב בדימוס במשטרת ישראל, חבר הנהלת הבנק הבינלאומי ידידיה יצחקי – אדריכל, חוקר, מבקר ספרות, ומרצה ישראלי יהונתן יצחקי – שחיין ישראלי יורם יצחקי – איש צבא, קרדיולוג ומנהל ישראלי יעקב יצחקי – הרב הראשי לדאגסטן, מייסד באר יעקב יצחק יצחקי – חבר הכנסת התשיעית מטעם סיעות שלומציון, הליכוד וישראל אחת יצחק יצחקי (לישבסקי) – חבר הכנסת השלישית מטעם סיעת מפ"ם ישראל יצחקי – זמר ישראלי ליאת יצחקי – מוזיקאית ישראלית מני יצחקי – ניצב משטרת ישראל מנשה יצחקי – ראש המועצה המקומית אור יהודה רונן יצחקי – כוריאוגרף ורקדן ישראלי רש"י – רבי שלמה יצחקי, גדול מפרשי התנ"ך והתלמוד שלמה יצחקי – הסטטיסטיקן הממשלתי (הממונה על הלשכה המרכזית לסטטיסטיקה) ששון יצחקי – איש צבא ישראלי